Paġna Skont l-Artikolu 15(3) tal-Att dwar l-Esplorazzjoni u l-Isfruttament tal-Idrokarburi (Narodne Novine (NN; Gazzetta Uffiċjali tar-Repubblika tal-Kroazja) Nru 52/2018) u d-Deċiżjoni tal-Gvern tar-Repubblika tal-Kroazja dwar it-tnedija ta' proċedura tal-offerti għall-għoti ta' liċenzji għall-esplorazzjoni u għall-isfruttament tal-idrokarburi fuq l-art (Klassi: 022-03/18-04/327, Ref. No 50301-25/06-18-3), fil-31 ta' Ottubru 2018, l-Aġenzija għall-Idrokarburi Kroata, f'isem ir-Repubblika tal-Kroazja, ippubblikat dan li ġej Il-Gvern tar-Repubblika tal-Kroazja jistieden lill-persuni kollha interessati biex jippreżentaw l-offerti għal-liċenzji għall-esplorazzjoni u għall-isfruttament tal-idrokarburi fir-rigward tal-blokok ta' esplorazzjoni fuq l-art li qed jiġu offruti. Id-dokumentazzjoni tal-offerta flimkien mal-informazzjoni u n-notifiki kollha li jirrigwardaw il-proċedura għandhom jiġu ppubblikati fuq is-siti web uffiċjali tal-Ministeru għall-Protezzjoni tal-Ambjent u tal-Enerġija — www.mzoe.hr u tal-Aġenzija tal-Idrokarburi - www.azu.hr. Il-liċenzji għall-esplorazzjoni u għall-isfruttament tal-idrokarburi jinħarġu fir-rigward ta' blokok ta' esplorazzjoni fuq l-art. Il-liċenzji għall-esplorazzjoni u għall-isfruttament tal-idrokarburi jagħtu lill-investituri d-dritt li jwettqu esplorazzjoni tal-idrokarburi fi blokka ta' esplorazzjoni speċifika u li jidħlu f'kuntratti għall-esplorazzjoni u għall-isfruttament tal-idrokarburi, flimkien mal-għotja diretta tal-liċenzja għall-estrazzjoni tal-idrokarburi, dment li dawn jissodisfaw il-kundizzjonijiet kollha stabbiliti fl-Att dwar l-Esplorazzjoni u l-Isfruttament tal-Idrokarburi. Il-liċenzji għall-esplorazzjoni u għall-isfruttament tal-idrokarburi għandhom jingħataw lill-offerenti rebbieħa għal perjodu massimu ta' tletin (30) sena, li jinkludi kemm il-perjodu ta' esplorazzjoni u l-perjodu ta' sfruttament, li jibda mid-data ta' dħul fis-seħħ tal-kuntratt. F'konformità mal-kundizzjonijiet stabbiliti fil-liċenzja, l-investituri għandhom jidħlu f'kuntratt mal-Gvern tar-Repubblika tal-Kroazja għall-esplorazzjoni tal-idrokarburi u l-kondiviżjoni tal-benefiċċji tal-isfruttament fi żmien sitt (6) xhur mid-data tal-ħruġ tal-liċenzja għall-esplorazzjoni u għall-isfruttament tal-idrokarburi. Il-proċedura tal-offerti għal-liċenzji għall-esplorazzjoni u għall-isfruttament tal-idrokarburi fuq l-art se titwettaq fir-rigward ta' seba' blokok ta' esplorazzjoni: Blokka ta' esplorazzjoni Drava-03 (DR-03) Blokka ta' esplorazzjoni Sava-06 (SA-06) Blokka ta' esplorazzjoni Sava-07 (SA-07) Blokka ta' esplorazzjoni Sava-11 (SA-11) Blokka ta' esplorazzjoni Sava-12 (SA-12) Blokka ta' esplorazzjoni Sjeverozapadna Hrvatska-01 [Majjistral tal-Kroazja-01] (SZH-01) Blokka ta' esplorazzjoni Sjeverozapadna Hrvatska-05 [Majjistral tal-Kroazja-05] (SZH-05) Il-mapep u l-koordinati tal-blokok tal-esplorazzjoni huma pprovduti fid-dokumentazzjoni tal-offerta. L-offerti jridu jitressqu sat-28 ta' Ġunju 2019 u d-data indikattiva għall-għoti tal-liċenzji hija l-31 ta' Ottubru 2019. il-kompetenza teknika, finanzjarja u professjonali tal-offerent; il-mod ta' kif l-offerent għandu l-intenzjoni li jwettaq l-attivitajiet koperti mil-liċenzja għall-esplorazzjoni u għall-isfruttament tal-idrokarburi; il-kwalità ġenerali tal-offerta sottomessa; il-kundizzjonijiet finanzjarji offruti mill-offerent bħala skambju għal-liċenzja għall-esplorazzjoni u għall-isfruttament tal-idrokarburi; u kwalunkwe forma ta' nuqqas ta' effiċjenza jew ta' responsabbiltà murija mill-offerent f'pajjiżi oħra u f'attivitajiet preċedenti koperti minn liċenzja għall-esplorazzjoni u għall-isfruttament tal-idrokarburi. Kriterju ieħor għall-għażla tal-offerent hija t-tariffa mħallsa għad-dħul f'kuntratt għall-esplorazzjoni u għall-isfruttament tal-idrokarburi, li l-ammont minimu tagħha huwa stabbilit fir-regolament imsemmi fl-Artikolu 51 tal-Att dwar l-Esplorazzjoni u l-Isfruttament tal-Idrokarburi. Jekk, wara evalwazzjoni abbażi tal-kriterji skont l-Att dwar l-Esplorazzjoni u l-Isfruttament tal-Idrokarburi, ikun hemm żewġ offerti jew aktar li jkollhom l-istess mertu, għandhom jitqiesu kriterji oħra rilevanti, oġġettivi u mhux diskriminatorji sabiex tittieħed id-deċiżjoni finali. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew bil-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: L3 Technologies, Inc. ("L3") (l-Istati Uniti) Harris takkwista, skont it-tifsira tal-Artikolu 3(1)(b) tar-Regolament dwar l-Għaqdiet, kontroll sħiħ ta' L3. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew bil-posta. Uża d-dettalji ta' kuntatt ta' hawn taħt:
Extracted from C_154_2019.html